CELEX: 32020R0571
Language: hu
Date: 2020-04-24 00:00:00
Title: A Bizottság (EU) 2020/571 végrehajtási rendelete (2020. április 24.) az (EU) 2019/2131 végrehajtási rendelettel módosított, a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről szóló (EU) 2019/1198 végrehajtási rendelet módosításáról, valamint a beszedett vámok visszafizetéséről

27.4.2020   
               
               
                  HU
               
               
                  Az Európai Unió Hivatalos Lapja
               
               
                  L 132/7
               
            
         A BIZOTTSÁG (EU) 2020/571 VÉGREHAJTÁSI RENDELETE
         (2020. április 24.)
         az (EU) 2019/2131 végrehajtási rendelettel módosított, a Kínai Népköztársaságból származó asztali és konyhai kerámiaáruk behozatalára vonatkozó végleges dömpingellenes vám kivetéséről szóló (EU) 2019/1198 végrehajtási rendelet módosításáról, valamint a beszedett vámok visszafizetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 14. cikke (1) bekezdésére,
         mivel:
         A.   ELJÁRÁS
         
         
                     (1)
                  
                  
                     A 412/2013/EU tanácsi végrehajtási rendelettel (2) végleges dömpingellenes vámokat vetettek ki a Kínai Népköztársaságból származó asztali és konyhai kerámiaáruk behozatalára. Az alaprendelet 11. cikkének (2) bekezdése szerinti hatályvesztési felülvizsgálatot követően a Bizottság az (EU) 2019/1198 bizottsági végrehajtási rendelettel (3) (a továbbiakban: hatályban lévő intézkedések) meghosszabbította az intézkedéseket. Majd egy kijátszásellenes vizsgálatot követően a Bizottság az (EU) 2019/2131 bizottsági végrehajtási rendelettel (4) úgy határozott, hogy több olyan vállalatra, amelyekre korábban 17,9 %-ós egyedi dömpingellenes vámtétel vonatkozott, a „minden más vállalatra” alkalmazandó 36,1 %-ós vámtételt vet ki, és hatályon kívül helyezi azok egyedi TARIC-kiegészítő kódját.
                  
               
                     (2)
                  
                  
                     Az (EU) 2019/2131 végrehajtási rendelet 1. cikkének (2) bekezdése értelmében a Liling Jiaxing Ceramic Industrial Co., Ltd. [a továbbiakban: Jiaxing] vállalathoz rendelt B632 TARIC-kiegészítő kód helyébe a B999 TARIC-kiegészítő kód lépett. A Bizottság annak alapján helyezte hatályon kívül az egyedi TARIC-kiegészítő kódot, hogy a vállalat kapcsolódott egy másik, B610 TARIC-kiegészítő kóddal rendelkező vállalathoz, amelyről megállapítást nyert, hogy kijátszotta a dömpingellenes vámokat (5). Ennek következtében az (EU) 2019/2131 végrehajtási rendelet hatálybalépésétől a „minden más vállalatra” alkalmazandó 36,1 %-os vámtételt alkalmazták a Jiaxing által gyártott asztali és konyhai kerámiaáruk behozatalára. A rendelet kihirdetését követően a Jiaxing azzal érvelt, hogy nem kapott megfelelő tájékoztatást a Bizottság azon szándékáról, hogy meg kívánja változtatni az egyéni vámtételét, és a minden más vállalatra alkalmazandó vámtételt kívánja alkalmazni a vállalatra. A Jiaxing azt állította, hogy ezért nem volt képes teljes mértékben és hatékonyan gyakorolni a védelemhez való jogát. Ezen túlmenően bizonyítékot nyújtott be arra vonatkozóan, hogy már nem áll kapcsolatban a B610 TARIC-kiegészítő kóddal rendelkező vállalattal.
                  
               
                     (3)
                  
                  
                     E tekintetben a Bizottság elismerte, hogy a Jiaxing nem tudta hatékonyan gyakorolni a védelemhez való jogát, továbbá nem állt kapcsolatban más olyan vállalattal, amelyről megállapítást nyert, hogy kijátszotta a dömpingellenes vámokat. Ezért a Jiaxinggal szembeni vizsgálat eltérő eredményre vezetett volna, ha a vállalat lehetőséget kapott volna arra, hogy a kijátszásellenes vizsgálat során teljes mértékben gyakorolja a védelemhez való jogát.
                  
               
                     (4)
                  
                  
                     Ezért módosítani kell az (EU) 2019/2131 bizottsági végrehajtási rendelettel módosított (EU) 2019/1198 bizottsági végrehajtási rendeletet, és a B632 TARIC-kiegészítő kódot ismét hozzá kell rendelni a Liling Jiaxing Ceramic Industrial Co., Ltd. vállalathoz, amelynek behozatalára folyamatosan a 17,9 %-os vámtételt kellett volna alkalmazni.
                  
               B.   VISSZAMENŐLEGES ALKALMAZÁS
         
         
                     (5)
                  
                  
                     A Jiaxing Unióba irányuló behozatalára 36,1 %-os vámtétel vonatkozik 2019. december 13., vagyis az (EU) 2019/1198 végrehajtási rendeletet módosító (EU) 2019/2131 végrehajtási rendelet hatálybalépése óta. A fenti (3) és (4) preambulumbekezdésben kifejtettek szerint 17,9 %-os vámtétel vonatkozott volna ezekre a behozatalokra, ha a Jiaxing képes lett volna hatékonyan gyakorolni a jogait. Ezért helyénvalónak tekinthető, hogy az (EU) 2019/2131 végrehajtási rendelet hatálybalépésének napjától visszamenőleges hatállyal a 17,9 %-os vámtétel alá tartozó B632 TARIC-kiegészítő kódot alkalmazzák a Liling Jiaxing Ceramic Industrial Co., Ltd. vállalatra.
                  
               
                     (6)
                  
                  
                     Ebből következik, hogy az (EU) 2019/2131 végrehajtási rendelettel módosított (EU) 2019/1198 végrehajtási rendelet alapján a 17,9 %-os vámtételt meghaladóan fizetett végleges vámok összegét vissza kell fizetni vagy el kell engedni.
                  
               
                     (7)
                  
                  
                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az (EU) 2019/2131 végrehajtási rendelettel módosított (EU) 2019/1198 bizottsági végrehajtási rendelet I. mellékletben a következő vállalatot újból be kell jegyezni a mintába fel nem vett, együttműködő kínai exportáló gyártók jegyzékébe:
            
               
                           Vállalat
                        
                        
                           TARIC
                           -kiegészítő kód
                        
                     
                           „Liling Jiaxing Ceramic Industrial Co., Ltd.
                        
                        
                           B632”
                        
                     
         
         
            2. cikk
            Az (EU) 2019/1198 végrehajtási rendelet alapján az 1. cikkben meghatározott végleges dömpingellenes vámot meghaladóan fizetett végleges dömpingellenes vámok összegét vissza kell fizetni vagy el kell engedni.
            A visszafizetést vagy elengedést az alkalmazandó vámjogszabályoknak megfelelően a 952/2013/EU európai parlamenti és tanácsi rendelet (6) 121. cikkében meghatározott határidőn belül a nemzeti vámhatóságoktól kell kérelmezni.
            Visszatérítések esetében az Európai Központi Bank irányadó refinanszírozási műveleteire alkalmazott, az Európai Unió Hivatalos Lapjának C sorozatában minden hónap első naptári napján közzétett mértéknek megfelelő késedelmi kamat fizetendő.
         
         
            3. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet visszamenőleges hatállyal 2019. december 13-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. április 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  HL L 131., 2013.5.15., 1. o.
         
         
            (3)  HL L 189., 2019.7.15., 8. o.
         
         
            (4)  HL L 321., 2019.12.12., 139. o.
         
         
            (5)  Az (EU) 2019/2131 rendelet (20) és (21) preambulumbekezdése.
         
            (6)  HL L 269., 2013.10.10., 1. o.